चीन के देवाल
चीन के देवाल (अंगरेजी: Great Wall of China; ग्रेट वाल ऑफ़ चाइना, अरथ: चीन के बिसाल देवालि) चीन में किलेबंदी के देवाल सभ हईं जे प्राचीन काल आ राजबंस काल के दौरान चीन के यूरेशियाई स्टेपी के घुमंतू उत्तरी हमलावर लोगन से बचावे खाती अलग-अलग समय पर अलग-अलग राजा लोगन द्वारा बनावल गइलीं। एह देवाल सभ में से कुछ त सातवीं सदी ईसा पूर्ब में बनावल गइल रहलीं आ देवाल बनावे के ई काम बाद के जमाना में अलग-अलग चौहद्दी के सहारे जारी रहल। इनहन में से मिंग बंस (1368–1644) के राजा लोग के बनवावल मिंग देवाल सभसे परसिद्ध हवे।
ई देवाल पुरुब में लिआओडांग से ले के पच्छिम में लोप नोर तक ले कई टुकड़ा सभ में बा। 1987 में एकरा के यूनेस्को के बिस्व धरोहर में सामिल कइल गइल।
संदर्भ[संपादन करीं]
- ↑ "China's Great Wall Found To Measure More Than 20,000 Kilometers". Bloomberg. 5 जून 2012. Retrieved June 6, 2012.
बाहरी कड़ी[संपादन करीं]
- UNESCO World Heritage Centre profile
- ओपन स्ट्रीट मैप पर चीन के देवाल से सम्बंधित भूगोलीय जानकारी मौजूद बाटे।
bho_Deva bho_Deva bho_Deva hne_Deva eng_Latn bho_Deva eng_Latn bho_Deva